2.9 การจัดการ

โครงสร้างการจัดการ

บริษัทฯ มีโครงสร้างการจัดการในรูปแบบของคณะกรรมการบริษัท ซึ่งแบ่งออกเป็น 3 คณะ ได้แก่
คณะกรรมการบริษัท คณะกรรมการบริหาร และ คณะกรรมการตรวจสอบ

คณะกรรมการบริษัท ณ วันที่ 31 ธันวาคม 2546 ประกอบด้วย

1.  นายวีระ สุสังกรกาญจน์ ประธานกรรมการ

2.  นางสาวรัชนี จงวัฒนา⁽¹⁾ รองประธานกรรมการ

3.  นายปิยะ จงวัฒนา⁽¹⁾ กรรมการ

4.  นางวิภา จุลชาต⁽¹⁾ กรรมการ

5.  นายแสงชัย โชติช่วงชัชวาล⁽¹⁾ กรรมการ

6.  รศ. นพวรรณ จงวัฒนา⁽¹⁾ กรรมการ

7.  นายภราดร จุลชาต⁽¹⁾ กรรมการ

8.  นายสุชาติ สุขสุมิตร กรรมการ

9.  นายวีระชัย ศรีขจร กรรมการ

10. นายปรีชา จันทรางกูร กรรมการ

11. นางสาวนงลักษณ์ ศักดาไกร กรรมการ

หมายเหตุ : ⁽¹⁾ กรรมการผู้มีอำนาจ (กรรมการผู้มีอำนาจลงลายมือชื่อแทนบริษัทฯ
ประกอบด้วยกรรมการสองในหกลงลายมือชื่อร่วม และประทับตราสำคัญของบริษัทฯ)

ขอบเขตอำนาจหน้าที่ของคณะกรรมการบริษัท

คณะกรรมการบริษัท ปฏิบัติตามข้อกำหนดของกฎหมายแพ่งและพาณิชย์, กฎหมายมหาชน

คณะกรรมการบริหาร ณ วันที่ 31 ธันวาคม 2546 ประกอบด้วย

1.  นายปิยะ จงวัฒนา ประธานคณะกรรมการบริหาร

กรรมการผู้จัดการ

2.  นายแสงชัย โชติช่วงชัชวาล รองประธานคณะกรรมการบริหาร

รองกรรมการผู้จัดการฝ่ายการขายและการตลาด

3.  รศ.นพวรรณ จงวัฒนา กรรมการในคณะกรรมการบริหาร

ผู้ช่วยกรรมการผู้จัดการฝ่ายทรัพยากรบุคคลและบริหารทั่วไป

4.  นายสุเมธ เจียมบุตร กรรมการในคณะกรรมการบริหาร

รองกรรมการผู้จัดการฝ่ายเทคนิคและพัฒนา

5.  นางอนงค์ศิริ ไชยะกุล กรรมการในคณะกรรมการบริหาร

ผู้ช่วยกรรมการผู้จัดการสำนักกรรมการบริหาร

6.  นายสมบัติ ศรีชัยนนท์ กรรมการในคณะกรรมการบริหาร

  รองกรรมการผู้จัดการฝ่ายผลิต

7.  นางสมนึก แต้พานิช กรรมการในคณะกรรมการบริหาร

  รองกรรมการผู้จัดการฝ่ายบัญชีและการเงิน

8.  นายเนรมิตร พลยุทธภูมิ กรรมการในคณะกรรมการบริหาร

  ผู้ช่วยรองกรรมการผู้จัดการฝ่ายขายและการตลาด

กรรมการผู้จัดการมีหน้าที่บริหารจัดการงานประจำที่เกี่ยวกับการดำเนินงานตามธุรกิจปกติ
ซึ่งประกอบด้วย

-   การกำกับดูแลการดำเนินงานของบริษัทโดยรวมเพื่อเป็นไปตามวัตถุประสงค์ของการดำเนินธุรกิจ

-   การพิจารณากลั่นกรองการลงทุนต่าง ๆ เพื่อนำเสนอต่อคณะกรรมการบริหาร

-   การพิจารณาจัดทำและจัดสรรงบประมาณประจำปี เพื่อนำเสนอต่อคณะกรรมการบริหาร

-   การอนุมัติค่าใช้จ่ายตามโครงการที่ได้รับอนุมัติจากคณะกรรมการบริษัท

-   การอนุมัติแต่งตั้งที่ปรึกษาต่าง ๆ ที่จำเป็นต่อการดำเนินงาน ตลอดจนดำเนินงานอื่น ๆ
    ที่ได้รับมอบหมายจากคณะกรรมการบริหาร และ/หรือ คณะกรรมการบริษัทเป็นกรณี ๆ ไป

“ทั้งนี้กรรมการผู้จัดการไม่สามารถที่จะอนุมัติรายการที่ตนหรือบุคคลที่มีความขัดแย้ง มีส่วนได้ส่วนเสีย
หรือ อาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
เว้นแต่จะได้รับมติที่ประชุมคณะกรรมการบริษัท ซึ่งได้กำหนดกรอบการพิจารณาชัดเจนแล้วเท่านั้น”

**หมายเหตุ ประโยคในเครื่องหมายคำพูดด้านบนเกี่ยวกับรายการที่มีส่วนได้ส่วนเสีย เป็นประโยค

  บังคับที่ต้องมี

ขอบเขตอำนาจหน้าที่ของคณะกรรมการบริหาร

คณะกรรมการบริหารมีหน้าที่บริหารงานทั่วไปตั้งแต่ การวางแผน การติดตามและประเมินผล
แต่การตัดสินใจที่มีสาระสำคัญ เช่น การเพิ่มทุน การลดทุน การลงทุนในบริษัทอื่น ฯลฯ
คณะกรรมการบริหารจะเสนอต่อคณะกรรมการบริษัทเป็นผู้พิจารณาลงมติ

คณะกรรมการตรวจสอบ ณ วันที่ 31 ธันวาคม 2546 ประกอบด้วย

1.  นายสุชาติ สุขสุมิตร ประธานคณะกรรมการตรวจสอบ

2.  นายวีระชัย ศรีขจร กรรมการตรวจสอบ

3.  นายปรีชา จันทรางกูร กรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

- ได้รายงานไว้ในหัวข้อการควบคุมภายใน -

การสรรหากรรมการและผู้บริหาร

-   การแต่งตั้งอนุกรรมการสรรหา

-   การแต่งตั้งคณะอนุกรรมการพิจารณาค่าตอบแทน

-   การแต่งตั้งคณะอนุกรรมการคัดเลือกผู้สอบบัญชี

** วิธีการเหมือนกันทั้ง 3 คณะอนุกรรมการ **

วิธีการเลือกตั้งคณะอนุกรรมการ

1.  กรรมการเสนอชื่อผู้มีคุณสมบัติเหมาะสมในที่ประชุมคณะกรรมการบริษัท

2.  คณะกรรมการบริษัทพิจารณาลงคะแนน

3.  ผู้ได้รับการเสนอชื่อที่ได้รับคะแนนสูงสุดได้รับการแต่งตั้งเป็นคณะอนุกรรมการ

ค่าตอบแทนผู้บริหาร

1.  ค่าตอบแทนรวมของคณะกรรมการบริษัท (Board of Directors) จำนวน 11 ท่าน
    สำหรับปี พ.ศ. 2546 ซึ่งประกอบด้วย เงินเดือน โบนัส เบี้ยประชุม
    และกองทุนสำรองเลี้ยงชีพ เป็นจำนวน 6,552,400 บาท

หมายเหตุ : ค่าตอบแทนนี้ไม่รวมค่าตอบแทนที่จ่ายให้กรรมการที่ดำรงตำแหน่งคณะกรรมการบริหาร
(Management Committee)

2.  ค่าตอบแทนรวมของคณะกรรมการบริหาร (Management Committee) จำนวน 8 ท่าน
    สำหรับปี 2546ซึ่งประกอบด้วย เงินเดือน โบนัส และกองทุนสำรองเลี้ยงชีพ
    และผลตอบแทนอื่นๆ เป็นจำนวน 26,958,340 บาท

การกำกับดูแลกิจการ

การดำเนินธุรกิจของบริษัทกำหนดให้มีการปฏิบัติตามข้อบังคับของบริษัท
พรบ.หลักทรัพย์และตลาดหลักทรัพย์ และสอดคล้องกับหลักการการกำกับดูแลกิจการที่ดี (Code of
Best Practice) 15 ข้อ ตามแนวทางของตลาดหลักทรัพย์แห่งประเทศไทย รายละเอียดดังนี้

1.  นโยบายเกี่ยวกับการกำกับดูแลกิจการ

บริษัทดำเนินธุรกิจภายใต้การกำกับดูแลของคณะกรรมการบริษัท ซึ่งประกอบด้วยกรรมการที่มีความรู้
ความสามารถ และประสบการณ์ในการดำเนินธุรกิจ
เพื่อทำหน้าที่กำหนดนโยบาย,ทิศทางการดำเนินงานของบริษัท,
ติดตามดูแลให้ฝ่ายจัดการบริหารงานให้เป็นไปตามนโยบายที่กำหนดไว้อย่างมีประสิทธิภาพ

2.  สิทธิของผู้ถือหุ้น

ในปี 2546 บริษัทมีการประชุมผู้ถือหุ้นทั้งหมด 2 ครั้ง แบ่งเป็นประชุมสามัญประจำปี 2546จำนวน 1
ครั้ง และวิสามัญ 1 ครั้ง
โดยการประชุมได้จัดที่บริษัทหรือสถานที่ที่ใกล้เคียงบริษัทที่เอื้ออำนวยความสะดวกต่อผู้ถือหุ้น
และบริษัทได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าไม่น้อยกว่า 7 วัน ก่อนวันประชุมผู้ถือหุ้น
โดยในแต่ละวาระมีความเห็นของคณะกรรมการประกอบ และมีการบันทึกการประชุมถูกต้อง ครบถ้วน
ทั้งนี้ บริษัทได้ดำเนินการเพิ่มทางเลือกให้กับผู้ถือหุ้น
โดยให้กรรมการอิสระเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้

3.  สิทธิของผู้มีส่วนได้เสีย

บริษัทตระหนักดีว่าในการดำเนินงานของบริษัทประกอบด้วยบุคคลผู้มีส่วนได้เสียที่สำคัญ
ซึ่งบริษัทมั่นใจว่าบริษัทได้ให้ความสำคัญต่อผู้ที่มีส่วนเกี่ยวข้องทุกด้านอย่างเพียงพอและเหมาะสม
กล่าวคือ

1.  ผู้บริหารและพนักงานทุกคนปฏิบัติหน้าที่ด้วยความซื่อสัตย์
    ใช้ความรู้ความสามารถและทักษะการบริหารจัดการอย่างเต็มความสามารถ
    และตัดสินใจดำเนินการต่างๆ ด้วยความโปร่งใส และเป็นประโยชน์ต่อผู้ถือหุ้น ลูกค้า เจ้าหนี้
    และส่วนรวม

2.  ผู้บริหารและพนักงานทุกคนไม่นำข้อมูลภายในและความลับของบริษัทไปเปิดเผยต่อสาธารณะ
    และใช้ประโยชน์เพื่อตนเองหรือบุคคลอื่น โดยมิได้รับอนุญาตจากบริษัท

3.  ผู้บริหารและพนักงานทุกคน ไม่ดำเนินการใดๆ
    ในลักษณะซึ่งอาจก่อให้เกิดความขัดแย้งทางผลประโยชน์กับบริษัทโดยมิได้แจ้งให้บริษัททราบ

4.  บริษัทมีการเปิดเผยข้อมูลในงบการเงินอย่างเพียงพอ ครบถ้วน
    โดยยึดหลักตามแนวทางของมาตรฐานการบัญชี และ พรบ.หลักทรัพย์และตลาดหลักทรัพย์

5.  บริษัทมีการเปิดเผยข้อมูลการทำธุรกรรมของบริษัทอย่างครบถ้วนถูกต้องเป็นธรรมต่อผู้ถือหุ้นและลูกค้า

6.  บริษัทมีนโยบายการแข่งขันทางการค้าภายใต้กรอบกติกาของการแข่งขันอย่างเป็นธรรมกับคู่แข่งขันทางการค้าทุกราย

7.  บริษัทไม่แสวงหาข้อมูลที่เป็นความลับของคู่แข่งขันในวิธีที่ไม่ถูกต้อง

8.  บริษัทมีความรับผิดชอบและปฏิบัติตามข้อตกลงที่มีต่อคู่ค้าและเจ้าหนี้ อย่างเคร่งครัด

9.  บริษัทให้ผลตอบแทนที่เหมาะสมตามความรู้ ความสามารถ ความรับผิดชอบ
    และผลปฏิบัติงานของพนักงานทุกคน

10. บริษัทมีการส่งเสริมพัฒนาบุคลากรอย่างต่อเนื่อง เพื่อเพิ่มพูนความรู้ความสามารถของพนักงาน
    ให้มีความก้าวหน้าและความมั่นคงในอาชีพ

11. บริษัทมีการปฏิบัติตามกฎหมายและข้อบังคับต่างๆ
    เกี่ยวกับกฎหมายแรงงานและสวัสดิภาพของพนักงาน

12. บริษัทให้การสนับสนุนกิจกรรมอันเป็นประโยชน์ต่อชุมชนและสังคมส่วนรวม

13. บริษัทจะไม่กระทำการใดๆ ที่จะมีผลเสียหายต่อชื่อเสียงของประเทศ
    ทรัพยากรธรรมชาติและสิ่งแวดล้อม

14. บริษัทจะไม่ให้ความร่วมมือหรือสนับสนุนต่อบุคคลใดๆ ที่ทำธุรกรรมที่ผิดกฎหมาย
    หรือเป็นภัยต่อสังคม และความมั่นคงต่อประเทศชาติ

4.  การประชุมผู้ถือหุ้น

บริษัทจัดให้มีการประชุมผู้ถือหุ้นอย่างน้อยปีละ 1 ครั้ง ซึ่งเป็นไปตาม พรบ. บริษัทมหาชนจำกัด
พ.ศ. 2535 เพื่อพิจารณาและออกเสียงในเรื่องต่างๆ ของบริษัทตามที่กฎหมายกำหนด
และในการประชุมนั้นบริษัทได้เปิดโอกาสให้ผู้ถือหุ้นแสดงความคิดเห็นและซักถามในแต่ละวาระการประชุมอย่างเพียงพอ

ในการประชุมผู้ถือหุ้นในแต่ละครั้ง คณะกรรมการบริษัททุกท่านรวมทั้งกรรมการอิสระ
และฝ่ายกฎหมายของบริษัท เข้าร่วมประชุมทุกครั้งเพื่อตอบข้อซักถามแก่ผู้ถือหุ้น

ในการประชุมผู้ถือหุ้นทุกครั้ง ประธานกรรมการบริษัท ในฐานะประธานที่ประชุม
ได้จัดสรรเวลาในการประชุมในแต่ละวาระการประชุมให้ผู้ถือหุ้นได้ซักถามถึงรายละเอียดในแต่ละวาระอย่างเพียงพอ

5.  ภาวะผู้นำและวิสัยทัศน์

คณะกรรมการได้มีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย
แผนธุรกิจและงบประมาณของบริษัท
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการ และความมั่นคงสูงสุดให้แก่ผู้ถือหุ้น

คณะกรรมการได้จัดให้มีระบบการควบคุมภายใน การตรวจสอบภายใน
และมาตรการบริหารความเสี่ยงที่มีประสิทธิผล
รวมทั้งมีการติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการบริษัท

6.  ความขัดแย้งทางผลประโยชน์

บริษัทมีแนวทางในการควบคุมการเกิดความขัดแย้งทางผลประโยชน์อย่างรอบคอบ
(รายละเอียดตามส่วนที่ 2 หัวข้อการดูแลการใช้ข้อมูลภายใน และ
หัวข้อมาตรการหรือขั้นตอนการทำรายการระหว่างกัน) เพื่อประโยชน์ของบริษัทและผู้ถือหุ้น
และส่วนร่วมเป็นสำคัญ ทั้งนี้บริษัทได้เปิดเผยข้อมูลความขัดแย้ง เช่น รายการระหว่างกัน
ในรายงานประจำปีอย่างครบถ้วน และคณะกรรมการตรวจสอบของบริษัท
ทำหน้าที่กำกับดูแลการทำงานของฝ่ายบริหาร เพื่อรักษาผลประโยชน์ของผู้ถือหุ้น

7.  จริยธรรมธุรกิจ

บริษัทได้กำหนดจรรยาบรรณในการทำธุรกิจ โดยมีคำขวัญของบริษัทติดตามสถานที่ต่างๆของบริษัท
รวมถึงในแผ่นพับ Brochure ของสินค้าของบริษัท ทั้งนี้จะแจ้ง ย้ำเตือนพนักงานอย่างสม่ำเสมอที่มี
การประชุม เพื่อให้เจ้าหน้าที่บริหาร
และพนักงานทุกระดับของบริษัทยึดเป็นแนวทางในการปฎิบัติงานให้เป็นไปตามนโยบายของบริษัทที่ได้กำหนด

8.  การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 11 ท่าน ประกอบด้วยกรรมการที่เป็นผู้บริหาร 3 ท่าน
และกรรมการอิสระ 3 ท่าน ซึ่งดำรงตำแหน่งกรรมการตรวจสอบด้วย ดังนั้น
บริษัทมีกรรมการที่เป็นอิสระทั้งหมด 3 ท่าน คิดเป็นร้อยละ 28 ของกรรมการทั้งคณะ

9.  การรวมหรือแยกตำแหน่ง

บริษัทมีประธานกรรมการซึ่งเป็นกรรมการที่เป็นกรรมการอิสระ
และประธานกรรมการไม่เป็นบุคคลเดียวกันกับกรรมการผู้จัดการ
และมีการกำหนดโครงสร้างองค์กรและแบ่งแยกหน้าที่ความรับผิดชอบระหว่างกันอย่างชัดเจน

10. ค่าตอบแทนกรรมการและผู้บริหาร

คณะกรรมการกำหนดค่าตอบแทน
ได้เสนอนโยบายและหลักเกณฑ์การจ่ายค่าตอบแทนให้แก่คณะกรรมการบริษัท กรรมการบริหาร
และฝ่ายจัดการ โดยค่าตอบแทนกรรมการและผู้บริหารอยู่ในระดับเดียวกับอุตสาหกรรม
ซึ่งค่าตอบแทนกรรมการได้ขออนุมัติจากที่ประชุมผู้ถือหุ้นแล้ว

จำนวนค่าตอบแทนกรรมการและผู้บริหารในปี 2545 และปี 2546 ตามรายละเอียดในส่วนที่ 2
หัวข้อค่าตอบแทนผู้บริหาร

11. การประชุมคณะกรรมการ

การประชุมคณะกรรมการบริษัท จะมีการกำหนดอย่างเป็นทางการก่อนล่วงหน้าเป็นประจำทุกปี
และมีการประชุมทุก xxx เดือน และการจัดเตรียมเอกสารวาระการประชุมนั้น
บริษัทกำหนดให้มีการจัดส่งล่วงหน้าก่อนวันประชุมคณะกรรมการบริษัท 7 วัน
ซึ่งสามารถสรุปการเข้าร่วมประชุมคณะกรรมการบริษัทในปี 2546 ได้ดังนี้

  ------- -------------------- ----------------------- ----------------- ------------------ -------
  รายชื่อ                        ระยะเวลาการดำรงตำแหน่ง   การเข้าร่วมประชุม /                     
                                                       การประชุมทั้งหมด                        
                                                       (ครั้ง)                                

                                                       การประชุมวาระปกติ   การประชุมวาระพิเศษ   รวม

  1.      นายวิระ สุสังกรกาญจน์    2542 - ปัจจุบัน            4/4               2/14               6/18

  2.      นางสาวรัชนี จงวัฒนา     2544 – ปัจจุบัน            4/4               12/14              16/18

  3.      นายปิยะ จงวัฒนา        2543 – ปัจจุบัน            4/4               14/14              18/18

  4.      นางวิภา จุลชาต         2544 – ปัจจุบัน            4/4               14/14              18/18

  5.      นายแสงชัย โชติช่วงชัชวาล 2545 - ปัจจุบัน            4/4               14/14              18/18

  6.      รศ. นพวรรณ จงวัฒนา    2542- ปัจจุบัน             4/4               14/14              18/18

  7.      นายภราดร จุลชาต       2545 - ปัจจุบัน            4/4               13/14              17/18

  8.      นายสุชาติ สุขสุมิตร       2545 - ปัจจุบัน            4/4               9/14               13/18

  9.      นายวีระชัย ศรีขจร       2546 - ปัจจุบัน            4/4               11/14              15/18

  10.     นายปรีชา จันทรากูร      2546 - ปัจจุบัน            4/4               11/14              15/18

  11.     นางสาวนงลักษณ์ ศักดาไกร 2546 - ปัจจุบัน            4/4               11/14              15/18
  ------- -------------------- ----------------------- ----------------- ------------------ -------

การประชุมคณะกรรมการตรวจสอบ จะมีการกำหนดอย่างเป็นทางการก่อนล่วงหน้าเป็นประจำ,
มีการประชุมทุกเดือนและการจัดเตรียมเอกสารวาระการประชุมนั้น
บริษัทกำหนดให้มีการจัดส่งล่วงหน้าก่อนวันประชุมคณะกรรมการตรวจสอบ 7 วัน
ซึ่งสามารถสรุปการเข้าร่วมประชุมคณะกรรมการตรวจสอบในปี 2546 ได้ดังนี้

  ------- ----------------- ------------------------- ------------------------------ ------------------ -------
  รายชื่อ                     ระยะเวลาการดำรงตำแหน่ง**   การเข้าร่วมประชุม/การประชุมทั้งหมด                      
                                                      (ครั้ง)                                             

                                                      การประชุมวาระปกติ                การประชุมวาระพิเศษ   รวม

  1.      นายสุชาติ สุขสุมิตร    2542 - ปัจจุบัน              11/11                          -                  11/11

  2.      นายวีระชัย ศรีขจร    2542– ปัจจุบัน               11/11                          -                  11/11

  3.      นายปรีชา จันทรากูร   2542 – ปัจจุบัน              11/11                          -                  11/11
  ------- ----------------- ------------------------- ------------------------------ ------------------ -------

** ครบกำหนดทุก ๆ 2 ปี และเข้า / ออกตามวาระ

12. คณะอนุกรรมการกำหนดค่าตอบแทน

คณะอนุกรรมการ ประกอบด้วย คณะกรรมการตรวจสอบ คณะกรรมการคัดเลือกผู้สอบบัญชี
และคระกรรมการสรรหา รายละเอียดตามส่วนที่ 2 หัวข้อโครงสร้างการจัดการ

13. ระบบการควบคุมและการตรวจสอบภายใน

บริษัทมีการจัดทำระเบียบปฏิบัติงานต่างๆ และกำหนดการควบคุมในการปฏิบัติงาน
ซึ่งครอบคลุมในด้านต่างๆ ดังนี้

-   องค์กรและสภาพแวดล้อม

-   การบริหารความเสี่ยง

-   การควบคุมการปฏิบัติงานของฝ่ายบริหาร

-   ระบบสารสนเทศและการสื่อสารข้อมูล

-   ระบบการติดตาม

_โดยฝ่ายตรวจสอบและฝ่ายกำกับดูแลการปฏิบัติงาน เพื่อให้การดำเนินการภายในบริษัท
เป็นไปอย่างถูกต้อง ตามกฎระเบียบของทางการ
และฝ่ายตรวจสอบและกำกับดูแลการปฏิบัติงานมีการปฏิบัติงานอย่างเป็นอิสระ
และรายงานตรงต่อคณะกรรมการตรวจสอบของบริษัท

14. รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
และสารสนเทศที่ปรากฏในรายงานประจำปี
โดยได้มอบหมายให้คณะกรรมการตรวจสอบของบริษัทเป็นผู้ดูแลรับผิดชอบงบการเงินของบริษัทและบริษัทย่อย
ร่วมกับผู้สอบบัญชีอิสระของบริษัท
เพื่อให้งบการเงินของบริษัทและบริษัทย่อยเป็นไปตามมาตรฐานการบัญชีที่รับรองทั่วไปและตามประกาศสำนักงานคณะกรรมการกำกับหลักทรัพย์และตลาดหลักทรัพย์

15. ความสัมพันธ์กับผู้ลงทุน

บริษัทกำหนดให้สำนักกรรมการผู้จัดการ เป็นหน่วยงานที่ทำหน้าที่เป็นสื่อกลาง ในการประชาสัมพันธ์
และติดต่อสื่อสารกับผู้ถือหุ้นและนักลงทุน ตลอดจนบุคคลอื่นที่สนใจในกิจการของบริษัท

การดูแลเรื่องการใช้ข้อมูลภายใน

ในปี 2546 บริษัทมีการทบทวนหลักเกณฑ์ และวิธีการใช้ข้อมูลภายใน เพื่อป้องกันข้อมูลสำคัญ
และความรู้ ความชำนาญ ที่บันทึก และสะสมมานาน สูญหาย และ/ หรือบุคคลภายใน
และภายนอกนำข้อมูลไปใช้ ในกรณีที่พนักงาน หรือผู้บริหาร นำข้อมูลไปเปิดเผย หรือนำไปใช้ส่วนตัว
หรือกระทำการที่อาจจะขัดแย้งทางผลประโยชน์ อาจถูกลงโทษทางวินัย

บุคลากร

บริษัทมีพนักงาน ณ วันที่ 31 ธันวาคม 2546 เป็นจำนวน 992 คน โดยแยกเป็นพนักงานรายเดือน
903 คน และพนักงานรายวัน 89 คน และแยกในแต่ละสายงานหลัก ดังนี้

+--------------------------+-------------+-------------+-------------+
| สายงาน                   | รายเดือน     | รายวัน       | จำนวนคน     |
+--------------------------+-------------+-------------+-------------+
| ฝ่ายบริหารจัดการ            | 17          | -           | 17          |
|                          |             |             |             |
| ฝ่ายเครื่องเย็น              | 158         | -           | 158         |
|                          |             |             |             |
| ฝ่ายเครื่องทำน้ำแข็ง          | 160         | -           | 160         |
|                          |             |             |             |
| ฝ่ายผลิตภัณฑ์เหลว            | 59          | -           | 59          |
|                          |             |             |             |
| ฝ่ายวิศวกรรมแปรรูปอาหาร     | 34          | -           | 34          |
|                          |             |             |             |
| ฝ่ายงานครบวงจร            | 88          | -           | 88          |
|                          |             |             |             |
| ฝ่ายบัญชีและการเงิน          | 27          | -           | 27          |
|                          |             |             |             |
| จัดซื้อ / ธุรการ / บุคคล      | 115         | -           | 115         |
|                          |             |             |             |
| ค้นคว้าและพัฒนาผลิตภัณฑ์       | 20          | -           | 20          |
|                          |             |             |             |
| บุคลากรในโรงงาน ⁽¹⁾       | 225         | 89          | 314         |
+--------------------------+-------------+-------------+-------------+
| รวม                      | 903         | 89          | 992         |
+--------------------------+-------------+-------------+-------------+

หมายเหตุ : ⁽¹⁾ บุคลากรในโรงงานไม่นับรวมฝ่ายบริหารจัดการ

ผลตอบตอบแทนรวมของพนักงาน จำนวนทั้งสิ้น 208,923,251.00 บาท
โดยแยกตามรายละเอียดดังนี้ :-

-   ค่าแรง / ค่าจ้าง จำนวน 171,074,636.00 บาท

-   โบนัส จำนวน 10,463,972.00 บาท

-   เงินรางวัลจากผลกำไร จำนวน 23,677,124.00 บาท

-   เงินสมทบกองทุน จำนวน 3,707,519.00 บาท

จำนวนบุคลากรในโรงงาน

-   ฝ่ายบริหารจัดการ จำนวน 4 คน

-   วิศวกร จำนวน 24 คน

-   ช่างตัด ประกอบ เชื่อม จำนวน 249 คน

-   บัญชี / บุคคล / ธุรการ / คลังสินค้า จำนวน 41 คน

นโยบายในการพัฒนาและอบรมพนักงาน

1.  สรรหาบุคคลผู้มีความรู้ ความสามารถที่เหมาะสมกับงาน โดยเน้นนโยบายเชิงรุก

2.  การรักษาพนักงาน ให้อยู่ในองค์กรด้วยค่าตอบแทนที่จูงใจและเป็นธรรม
    ทำให้สามารถแข่งขันกับตลาดธุรกิจเดียวกัน

3.  ปรับปรุงสภาพแวดล้อมในที่ทำงาน ดูแลด้านความปลอดภัย ,ลดอุบัติเหตุ
    รวมทั้งจัดให้มีสวัสดิการที่เหมาะสม

4.  พัฒนาความรู้ ความสามารถ การฝึกอบรม และ การสร้างสัมพันธ์อันดีระหว่างพนักงาน และ
    บริษัทฯ กับพนักงาน